als_Latn dik_Latn sag_Latn
Grupet e Interesit në Himarë akuzojnë ministrin për Çështjet Vendore, Bledi Çuçi për dezinformimin e publikut, përmes paraqitjes së sondazheve të pavërteta. Sipas Grupeve të Interesit në Himarë, ministri Çuçi dhe deputeti Kokëdhima kanë interesa ekonomike dhe politike në Himarë. “Ministri Çuçi vazhdon me të njëjtën praktikë nëpërmjet dizinformimit publik me qëllim krijimin dhe bindjen e opinionit publik se, është kryer një sondazh me banorët e Himarës, i tipit Çuçi dhe Kokëdhima, dhe ka dalë një rezultat që; 60% e banorëve të saj, janë pro për krijimin e njësisë së re vendore të Bashkisë së Himarës me bashkimin e Komunës së Vranishtit dhe të Komunës së Lukovës. Gënjeshtër. Ne Bashkimi i Grupeve të Interesit në njësinë vendore të Bashkisë Himarë denoncojmë se në mënyrë të përsëritur z.Cuci i mbështetur nga K.Kokëdhima s’kanë asnjë qëllim tjetër përveç interesave ekonomike dhe politike, të cilat prej vitesh kanë bëre dukjen e tyre në zonën e Himarës”- thuhet në deklaratë. “Në emër të Shoqatës Biznesit, Forumi Rinore, Org. Omonia, Forumi Gruas, Shoqata Himara, Shoqëria Civile, Forumi Intelektualëve të pavarur, përsëri ju kemi përgënjeshtruar ju z Cuci dhe mbështetësve tuaj si Kokdhima etj se ne mbështesim për ndarjen e re territoriale vetëm bashkimin e Komunës Lukovë me Bashkinë e Himarës, sipas situatës së tanishme në librat e gjendjes civile në të dy njësitë vendore”. “Ne do të kërkojmë dhe u bëjmë thirrje të gjithë deputetëve që do të marrin pjesë në seancën parlamentare nesër dt.31.07.2014, të mos mashtrohen nga thirrje të patriotizmit folklorik, të tipit Cuci, Kokëdhima a ndonjë tjetër, të cilët në thelb fshehin interesa ekonomike. Njëkohësisht u kërkojmë ndërkombëtarëve të ndërhyjnë për të frenuar procese të kësaj natyre, të cilat nuk ndikojnë pozitivisht por njëkohësisht nuk janë as funksionale në interes të komuniteteve”- përfundon deklarata.
als_Latn